# Unió Esportiva Valls

La Unió Esportiva Valls és un club de futbol català de la ciutat de Valls.

## Història

Els primers clubs dels quals es té constància a la vila de Valls foren el Club Sporting Hispània FC (1914), el Valls FC, el Germans Sant Gabriel i el Regiment de Cavalleria, que desaparegueren en començar els anys vint.
L'any 1922 nasqueren el Valls Deportiu (de la Joventut Nacionalista) i l'Atlètic Vallenc (Secció d'Esports del Centre d'Unió Republicana, que més tard s'anomenà Penya Sempre Avant als anys 30). També durant els anys trenta trobem el Valls Atlètic Club.
A finals dels anys 60 el futbol havia desaparegut a Valls. Alguns jugadors arribaren a un acord amb el CB Valls per formar la secció de futbol del CB Valls el 1969, que s'afilià a la Federació Catalana de Futbol. El 1972 la secció s'independitzà per donar vida al Valls Club de Futbol.
La Unió Esportiva Valls nasqué l'any 1980 en fusionar-se els dos clubs més importants de la ciutat, el Valls CF i el CF Quatre Barres.
El seu èxit històric més recent va ser l'ascens a Tercera Divisió per primera vegada la temporada 2019/20, després d'ascendir com a millor segon a causa de la finalització de la lliga a causa de la pandèmia del COVID-19.

## Temporades

Contant la temporada 2020-21, el club ha militat 1 temporada a Tercera Divisió, 9 temporades a Primera Catalana, 5 a Segona Catalana, 8 a Preferent Territorial, 13 a Primera Territorial i 5 Segona Territorial.
| 1980-81 1ª Territorial 1981-82 2ª Territorial 1982-83 2ª Territorial 1983-84 2ª Territorial 1984-85 1ª Territorial 1985-86 1ª Territorial 1986-87 1ª Territorial 1987-88 1ª Territorial 1988-89 1ª Territorial 1989-90 1ª Territorial 1990-91 Preferent Territorial | 1991-92 Preferent Territorial 1992-93 Preferent Territorial 1993-94 Preferent Territorial 1994-95 Preferent Territorial 1995-96 Preferent Territorial 1996-97 Preferent Territorial 1997-98 1ª Catalana - 12è 1998-99 1ª Catalana - 13è 1999-00 1ª Catalana - 16è 2000-01 1ª Catalana - 9è | 2001-02 1ª Catalana - 20è 2002-03 Preferent Territorial 2003-04 1ª Territorial 2004-05 1ª Territorial 2005-06 1ª Territorial 2006-07 1ª Territorial 2007-08 2ª Territorial 2008-09 2ª Territorial - 1r 2009-10 1ª Territorial 2010-11 1ª Territorial | 2011-12 1ª Catalana - 14è 2012-13 1ª Catalana - 17è 2013-14 2ª Catalana 2014-15 2ª Catalana - 9è 2015-16 2ª Catalana - 3r 2016-17 2ª Catalana - 2n 2017-18 1ª Catalana - 17è 2018-19 2ª Catalana - 1r 2019-20 1ª Catalana - 2n 2020-21 3ª Div. - ? |

## Himne

Amunt, amunt, amunt,
amb la unió esportiva.
Amunt, amunt, amunt,
amb la unió esportiva Valls.
Aquest és el nostre cant,
aquest és el nostre crit,
perque valls vagi endavant
amb el joc del nostre equip.
Amunt, amunt, amunt
amb la unió esportiva
Amunt, amunt, amunt,
amb la unió esportiva Valls.
Volem ser sempre els primers
el nostre ideal soblim
com els nostres castellers
sempre amunt fins dalt al cim.
Amunt, amunt, amunt,
amb l'unio esportiva.
Amunt, amunt, amunt,
amb la unió esportiva Valls.
Victòria sempre cantem
i el goig nostre poi triunfar
Ens doni tardes de glòria
a l'estadi del Vilar.
Unió esportiva Valls,
amunt, amunt, amunt!,

## Referències

* 1 2 «Atlètic Vallenc». Gran Enciclopèdia Catalana. [Consulta: 17 febrer 2016].
* ↑ «Los clubs que integran...». La Vanguardia, 05-09-1935. [Consulta: 17 febrer 2016].
* ↑ «Unió Esportiva Valls». Gran Enciclopèdia Catalana. [Consulta: 17 febrer 2016].
* ↑ «Calçots, la vitamina de la UE Valls». Mundo Deportivo, 18-12-1992. [Consulta: 17 febrer 2016].

## Enllaços externs

* Web de futbol de Valls
* Web oficial
* Enllaç a la FCF
Primera Catalana - Temporada 2017/2018 :
Grup 1Grup 2
Fundació Esportiva Grama Can Vidalet UE Llagostera UE San Juan At. de Montcada CE Farners CE Banyoles
UE La Jonquera AEC Manlleu CE Sabadell CE Manresa CF Montañesa FC Sant Cugat
CF Mollet UE CF Lloret FC Cardedeu CE Júpiter UE Vic UE Castellar
CE EFAC Almacelles CF Amposta CF Balaguer CE El Catllar CF Igualada Lleida Esportiu B
Juventud 25 Septiembre CFJ Mollerussa CE Morell UE Rapitenca CF Reddis FC Santboià
UE Sant Ildefons UE Tàrrega UD Torredembarra CDC Torreforta UD Viladecans CF Vilanova :